Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 167

1. A Jegyzőkönyv Magyarország és Törökország közötti hatékony működésének biztosítása érdekében a Felek megállapodnak abban, hogy teljes mértékben együttműködnek azzal a céllal, hogy megakadályozzák és feltárják az adminisztratív rendelkezéseknek átrakodás, más útvonalra irányítás, a származási országot vagy helyet érintő hamis nyilatkozattétel, okmányhamisítás, a termékek száltartalmát, mennyiségét, megnevezését vagy osztályozását illető hamis nyilatkozattétel vagy bármely más eszköz útján történő kijátszását, valamint együttműködnek bármely szükséges jogi, és adminisztratív intézkedés meghozatalában a fenti cél érdekében. Ennek megfelelően Magyarország és Törökország megállapodnak abban, hogy létrehozzák azokat a szükséges jogi rendelkezéseket és adminisztratív eljárásokat, amelyek lehetővé teszik hatékony intézkedések megtételét a rendelkezések ilyen kijátszása ellen, beleértve jogilag kötelező szankciós intézkedések alkalmazását a szóban forgó exportőr és importőr ellen.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes